أنا صاحبتي واكتر من أختي، عندها مشكلة، وهي منهارة حرفيا، هي كانت تحب واحد والمفروض أنه يحبها، وهو اللي أقنعها أنها تحبه. المهم أحبته وتعلقت به، هما مش من نفس المحافظة، المهم كان الأول يخاف عليها وعلى زعلها، وكان بيصالحها، بعد فترة بطل يهتم بيها أصلا ولا بقى يهمه زعلها ولا غيره، حتى تعبها كان الأول بيبعت ويطمن عليها، دلوقتي لأ حتي، وبيكون عارف انها تعبانه وهما زعلانين ورغم كده.. مبيهمهوش.
من فترة بعدوا شهر بسببه وبعدها عملها بلوك، ولما سألته طلع حجج، المهم بعدوا وبعد أسبوعين من البلوك هي بعتت له أدد Add من الصفحة الثانية وهو عارف أنها بتاعتها، لأنها باسمها وصورتها، وقبِل الطلب، ورجعوا تكلموا، مفيش يومين واتخانقوا تاني وهو كان عارف أنها تعبانه ورايحه تكشف ورغم كده مهمهوش، وهيا بتسأله أنت كنت أون لاين بعد ما قفلنا وقولت هتنام ليه؟ أتهرب الأول وبعد كده رجع قالها على العموم أنا كنت فاتح فيس بس ومكلمتش حد وقلها نكد، هي قالتله أنها بتهزر معبرهاش، ورجعت بعتتله قالت له زعلي وبُعدي المرات اللي فاتت حاجة والمره دي حاجة، وإني أهون عليك وأنا تعبانه كده، أنت بتوضحلي وبتثبتلي حاجات كثير وكده عرفتك صح، رد عليها بكلمة تمام وبس.
دلوقتي بقى هي مش عارفة تلغي الصداقة وتبعد ولا تسيبه عندها، ولا تعمل أيه؟ وأنا مش عارفة أفيدها. ياريت تنصحوها دون تجريح.